|  |  |
| --- | --- |
|  | **Elektroninio dokumento nuorašas**  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL KAUNO MIESTO VIČIŪNŲ VANDENVIETĖS SANITARINIŲ APSAUGOS ZONŲ NUSTATYMO SPECIALIOJO PLANO KOREGAVIMO** |
| 2018 m. gegužės 29 d. Nr. T-276 |
| Kaunas |

Vadovaudamasi Lietuvos Respublikos vietos savivaldos įstatymo 16 straipsnio 3 dalies 8 punktu ir 7 dalimi, Lietuvos Respublikos teritorijų planavimo įstatymo 6 straipsnio 2 dalimi ir 30 straipsnio 2 ir 8 dalimis, Požeminio vandens vandenviečių apsaugos zonų nustatymo tvarkos aprašo, patvirtinto Lietuvos Respublikos aplinkos ministro 2015 m. gruodžio 14 d. įsakymu Nr. D1-912 „Dėl Požeminio vandens vandenviečių apsaugos zonų nustatymo tvarkos aprašo patvirtinimo“ , 15 punktu ir atsižvelgdama į UAB „Kauno vandenys“ 2018 m. kovo 27 d. raštą Nr. (32-07.19) 8-857, Kauno miesto savivaldybės taryba n u s p r e n d ž i a:

1. Koreguoti Kauno miesto savivaldybės administracijos direktoriaus 2014 m. birželio 16 d. įsakymu Nr. A-1698 „Dėl Kauno miesto Vičiūnų vandenvietės sanitarinių apsaugos zonų nustatymo specialiojo plano patvirtinimo“ patvirtintą Kauno miesto Vičiūnų vandenvietės sanitarinių apsaugos zonų nustatymo specialųjį planą (tikslas – koreguoti Kauno miesto Vičiūnų vandenvietės sanitarines apsaugos zonas).
2. Pavesti Kauno miesto savivaldybės administracijos direktoriui organizuoti 1  punkte nurodyto specialiojo plano koregavimą ir priimti sprendimą dėl specialiojo plano korektūros tvirtinimo.

|  |  |  |
| --- | --- | --- |
| Savivaldybės meras  |  | Visvaldas Matijošaitis |